Case ID: 1121838
Sentence 0: İşin halları : Ərizəçi hüquqi əhəmiyyəti olan faktın müəyyən edilməsi barədə ərizə ilə məhkəməyə müraciət edərək, 20.06.1992-ci ildən 15.01.1993-cü ilədək Cəbrayıl rayon polis şöbəsi tabeliyində yaranmış “Qarabağ” ziyalı batalyonunda Azərbaycan Respublikası ərazi bütövlüyü uğrunda gedən döyüş əməliyyatlarında iştirak etməsi faktının müəyyən edilməsi barədə qətnamə çıxarılmasını xahiş etmişdir.Ərizəçi ərizəsini onunla əsaslandırmışdır ki, o, 20.06.1992-ci ildən 15.01.1993-cü ilədək Cəbrayıl rayon polis şöbəsi tabeliyində yaranmış “Qarabağ” ziyalı batalyonunda Azərbaycan Respublikası ərazi bütövlüyü uğrunda gedən döyüş əməliyyatlarında könüllü kimi Dağlıq Qarabağ ərazisində “Mülkədərə”, “Daşbaşı” məntəqələrində erməni hərbi birləşmələrinə qarşı gedən döyüşlərdə fəal iştirak etmiş, həmin illərdə o, polis əməkdaşları, rayon İcra Hakimiyyətinin işçiləri, məktəb direktorları və universitet müəllimləri ilə birlikdə vətənin müdafiəsində duraraq ərazi bütövlüyümüzün qorunmasında döyüş əməliyyatlarında yaxından iştirak etmişdir.